Μποντισάτβα

μικρογραφία | 250 px|Mahasthamaprapta,Amitabha,Avalokitesvara

**Μποντισάτβα** (Bodhisattva) στον Μαχαγιάνα Βουδδισμό  ονομάζεται εκείνος ο οποίος θα ακολουθήσει το μονοπάτι που οδηγεί σε δύο βασικούς σκοπούς: α) να κατέχεται από συμπόνια προς όλα τα όντα και β) να θέλει να τα βοηθήσει να σωθούν. Η οριοθέτηση αυτών των δύο στόχων αποτελεί το ιδανικό στο Μαχαγιάνα Βουδδισμό. Ο Μποντισάτβα μετά από άπειρες ζωές κατορθώνει κάποτε στο σημείο να μπει στην πολυπόθητη νιρβάνα (λύτρωση, απελευθέρωση), που στο Μαχαγιάνα Βουδδισμό σημαίνει ένωση με το «Απόλυτο». Αυτός όμως, αναβάλλει την ένωση αυτή και παραμένει σε κάποιον ουράνιο κόσμο, με σκοπό να σώσει όλα τα όντα.  Αυτοί οι Μποντισάτβα ονομάζονται Βούδες.

## Ετυμολογική προέλευση
Η λέξη Μποντισάτβα προέρχεται από το σανσκριτικό Bodhi=φώτιση και το ''satva''=ον ολοκληρωμένο, υπομονετικό και γαλήνιο σε πορεία προς τη φώτιση.

## Δογματικές διαφορές

Ο όρος Βούδας στο Μαχαγιάνα (μεγάλο όχημα) Βουδδισμό σημαίνει υπόσταση θεοποιημένη, υπερβατική πραγματικότητα με έντονη μεσσιανική αποστολή,σε αντίθεση με τον Βουδδισμό Τεραβάντα ή Χιναγιάνα (μικρό όχημα), σύμφωνα με τον οποίο, ο Βούδας συνδέεται αποκλειστικά με το ιστορικό πρόσωπο του Σιντάρτα Γκαουτάμα, του διδασκάλου ο οποίος βρήκε πρώτος τη φώτιση.

## Ονομασίες
### Αμιτάμπα

Ένας δημοφιλής Βούδας είναι ο Αμιτάμπα με εκατομμύρια πιστούς στον βουδδιστικό κόσμο. Το όνομά του σημαίνει «άπειρο φως», «απροσμέτρητη ζωή». Πιστεύεται ότι γεμίζει όλο το Σύμπαν με την παρουσία, τη δύναμη και την καλοσύνη του. Έχει άπειρα πλεονεκτήματα, που προκύπτουν από τις καλές πράξεις στις αμέτρητες προηγούμενες ζωές του ως μποντισάτβα με το όνομα Dharmakāra.

### Γκουάν-Γιν
Αρχικά ήταν μια ανδρική μορφή του Μποτισάτβα Αβαλοκιτεσβάρα, προσωποποίηση της ατέλειωτης συμπόνιας, μέχρι τον 12ο αιώνα που μορφοποιήθηκε σε θηλυκή μορφή. Η Γκουάν-Γιν (ιαπ.Κάννον) είναι η Θεά της Χάρης, της Συμπόνιας, της απελευθέρωσης από βάσανα και μεταφράζεται σαν «αυτή που βλέπει και ακούει την κραυγή του ανθρώπινου κόσμου». Η δράση της απλώνεται σ' όλο τον ασιατικό χώρο και τώρα επίσης και στον υπόλοιπο κόσμο. Το σύμβολό της είναι ένα λευκό άνθος λωτού με το οποίο φέρνει καλοσύνη, συμπόνια και σοφία. Το όνομά της σημαίνει «εκείνη που εισακούει τις προσευχές». Εκτός από πνευματική δασκάλα είναι και μποντισάτβα. Επέλεξε να παραμείνει σε ανθρώπινη μορφή, έως ότου καθένας από τους πιστούς να φωτιστεί επίσης. Είναι αφοσιωμένη στο να βοηθήσει να ξεδιπλώσει ο πιστός πλήρως τα πνευματικά του δώρα, να επιτύχει βαθιά επίπεδα γνώσης και φώτισης και να περιορίσει τον ανθρώπινο πόνο. Λέγεται ότι και μόνο η εκφορά του ονόματός της εγγυάται προστασία από κάθε κακό.

### Αβαλοκιτεσβάρα
Ένας από τους κυριότερους, κατά πολλούς, Μποντισάτβα θεωρείται ο «θεός της ευσπλαχνίας», ο Αβαλοκιτεσβάρα. Το όνομα Αβαλοκιτεσβάρα ετυμολογικά αποτελείται από τα ακόλουθα μέρη: το λεκτικό πρόθεμα Ava, που σημαίνει «κάτω»(;) lokita, μια παθητική μετοχή του ρήματος Lok («το να παρατηρείς»), και, τέλος, īśvara, «Κύριος», «άρχοντας», «κυρίαρχος» ή «κύριος». Ο συνδυασμός των δύο μερών  σημαίνει: «άρχοντας που κοιτάζει προς τα κάτω (στο κόσμο)». Eίναι η γήινη εκδήλωση του  αυτογέννητου  αιώνιου Βούδα Αμιτάμπα, η μορφή του οποίου  εκπροσωπείται στην κόμμωσή του και φρουρεί τον κόσμο κατά το διάστημα μεταξύ της αναχώρησης του ιστορικού Βούδα, Σιντάρτα και της εμφάνισης  του κατοπινού  Βούδα, του Μαϊτρέγια. Προστατεύει από ναυάγιο, φωτιά, δολοφόνους, ληστές και άγρια θηρία. Είναι ο δημιουργός του τέταρτου κόσμου, που είναι το πραγματικό σύμπαν. Ως Παντμαπάνι (βλ.φωτο), απεικονίζεται ντυμένος με ηγεμονικά στολίδια και κρατώντας ένα άνθος λωτού.

### Manjusri
Ένας ακόμη σπουδαίος Μποντισάτβα είναι ο Manjusri, εκπρόσωπος της γοητευτικής ωραιότητας, της σοφίας και της λογοτεχνίας. Ο Manjusri είναι ένας Μποντισάτβα που σχετίζεται με την υπερβατική σοφία και το διαλογισμό. Το σανσκριτικό όνομα Manjusri μπορεί να μεταφραστεί ως «Ευγενής Δόξα». Οι μελετητές από βιβλιογραφίες έχουν εντοπίσει τον Manjusri ως τον παλαιότερο και πιο σημαντικό Μποντισάτβα στο Μαχαγιάνα Βουδδισμό. Συχνά απεικονίζεται ως ένας νεαρός άνδρας κρατώντας ένα σπαθί στο δεξί του χέρι και το Πράτζνα Παραμίτα (Τελειοποίηση της Σοφίας) Σούτρα στο αριστερό του χέρι. Μερικές φορές ο ίδιος ιππεύει ένα λιοντάρι, στοιχείο το οποίο αναδεικνύει τον πριγκιπικό και ατρόμητο χαρακτήρα του. 

### Κσιτιγκάρμπα (Kṣitigarbha)
Ο Κσιτιγκάρμπα (**Ksitigarbha)** (地藏菩薩), γνωστός με το ιαπωνικό όνομα Τζίζο (**Jizō)** (地蔵) ή με το κινέζικο όνομα Ντίτσανγκ (**Dizang)** (地藏 Dìzàng), είναι ένας δημοφιλής Μοντισάτβα, που απεικονίζεται συνήθως ως μοναχός. Έχει συνήθως ένα φωτοστέφανο στο κεφάλι του και κρατάει ένα κοντάρι, για να εξαναγκάσει να ανοίξουν οι πύλες της κολάσεως καθώς και ένα κόσμημα, που λάμπει, για να φωτίζει μέσα στο σκοτάδι. Το όνομά του μπορεί να μεταφραστεί ως «μήτρα της Γης». Έχει ορκιστεί να έχει υπό την αρμοδιότητά του την καθοδήγηση όλων των όντων στους έξι κόσμους ανάμεσα στο θάνατο του Γκαουτάμα Βούδα και την εμφάνιση του Μαϊτρέγια. Επίσης, έχει ορκιστεί να μην φτάσει στη Βουδότητα μέχρις ότου η κόλαση αδειάσει από όλα τα όντα. 

## Πινακοθήκη

Αρχείο:Standing Bodhisattva Gandhara Musee Guimet.jpg|Ιστάμενος Μποντισάτβα Gandhāra, 2ος-3ος αι.π.Χ.
Αρχείο:Mural Worshipping Bodhisattva.jpg|Σύναξη Μποντισάτβας. Κίνα, 6ος αι. π.Χ.
Αρχείο:Mural Avolokitesvara.jpg|Mural of bodhisattvas. China, Tang Dynasty
Αρχείο:Kokūzō Bosatsu.jpg|Ākāśagarbha Bodhisattva. Japan, 9th century
Αρχείο:Chinese mural of a bodhisattva, ink and color on plaster, c. 952, Honolulu Academy of Arts.jpg|Mural of a bodhisattva, China, 10th century
Αρχείο:WLA brooklynmuseum Seated Avalokitesvara black chlorite.jpg|Avalokiteśvara Bodhisattva, India, 11th-12th century
Αρχείο:Avalokiteçvara, Malayu Srivijaya style.jpg|Gold coated bronze statue of Avalokitesvara in Malayu-Srivijayan style, Jambi, Sumatra, Indonesia
Αρχείο:Mahasthamaprapta.jpg|Mahāsthāmaprāpta Bodhisattva, China, 13th century
Αρχείο:COLLECTIE TROPENMUSEUM Zilveren Manjusri beeld afkomstig uit Ngemplak Semongan TMnr 10016132.jpg|Youthful Mañjuśrī Bodhisattva silver statue, Java, 9th century Indonesia
Αρχείο:Monju crossing the sea.jpg|Mañjuśrī Bodhisattva crossing the sea, Japan, 14th century
Αρχείο:Jizo, the Bodhisattva of the Earth Matrix.jpg|Κσιτιγκάρμπα (Kṣitigarbha) Μποντισάτβα, Japan, 15th century
Αρχείο:Samantabhadra.jpg|Samantabhadra Bodhisattva, Japan
Αρχείο:Maitreya Buddha the next Buddha.jpg|Maitreya Bodhisattva. Thiksey Monastery, Ladakh, India
Αρχείο:"Standing Bodhisattva" in Brooklyn Museum IMG 3868.JPG|"Standing Bodhisattva" (pre-1234), Brooklyn Museum, New York City
Αρχείο:Daizuigu Mahapratisara.jpg|Daizuigu Mahapratisara Bodhisattva, Guimet Museum
Αρχείο:SFZC Jizo statue.jpg|Τζίζο (Jizo) άγαλμα
Αρχείο:Japan 050416 Ryozen Kannon 01.jpg|Ryozen Kannon Ιαπωνία


## Παραπομπές


## Εξωτερικοί σύνδεσμοι
*Κατάλογος Μποντισάτβα
*Βουδιστικές εορτές

Κατηγορία:Βουδιστική ορολογία